b"\n_START_ARTICLE_\nCad\xc3\xa8ncia de tir\n_START_PARAGRAPH_\nLa cad\xc3\xa8ncia de tir o de tret \xc3\xa9s la freq\xc3\xbc\xc3\xa8ncia a la qual una arma \xc3\xa9s capa\xc3\xa7 de dispara els seus projectils. Habitualment es comptabilitza en trets per minut (trets/minuts o TPM) o per segon (trets/segon). Les armes amb major cad\xc3\xa8ncia de tir s\xc3\xb3n capaces de dispara m\xc3\xa9s r\xc3\xa0fegues per unitat de temps i s\xc3\xb3n \xc3\xbatils per a realitzar foc de supressi\xc3\xb3 o impactar en objectius r\xc3\xa0pids (com vehicles, aeronaus o soldats en moviment)._NEWLINE_Hi ha armes de foc dissenyades per a tenir una alta cad\xc3\xa8ncia de tir com ara les metralladores i els canons autom\xc3\xa0tics. Tot i aix\xc3\xb2 el nombre de trets es veu limitat per l'alimentaci\xc3\xb3 dels cartutxos segons la mida del carregador i tamb\xc3\xa9 en funci\xc3\xb3 del desgast del can\xc3\xb3 (a causa del sobreescalfament); aix\xc3\xad doncs a la pr\xc3\xa0ctica s'acostumen a realitzar r\xc3\xa0fegues curtes de pocs segons com a m\xc3\xa0xim."